2. ΑΠΟΦΑΣΙΣ ΥΠΟΥΡΓΟY ΚΟΙΝΩΝΙΚΗΣ ΠΡΟΝΟIΑΣ Αριθ. Δ5/35025/2254  της 16/19 Νοεμ. 1963 (ΦΕΚ B΄ 523) Περί παρατάσεως προθεσμίας υποβολής δικαιολογητικών υπό των παραπηγματούχων των υπαχθέντων εις το πρόγραμμα 1963-1966 Συν/σμών μέχρι 30.11.63. Έχοντες υπ’ όψιν: 1)Τας διατάξεις του υπ’ αριθ. 692/61 Β.Δ/τος "περί κωδικοποιήσεως των διατάξεων του Ν.Δ. 4176/61 των αναφερομένων εις στέγασιν παραπηγματούχων οικογενειών των πόλεων Αθηνών - Πειραιώς και Θεσ/νίκης εν συνδυασμώ προς τας τοιαύτας του υπ’ αριθ. 330/60 Β.Δ/τος περί κωδικοποιήσεως της περί αποκαταστάσεως των αστών προσφύγων Νομοθεσίας Νομ. 2044/52. 2)Την υπ’ αριθ. Δ5/οικ. 12392/786/63 ημετέραν απόφασιν "περί υπαγωγής Συν/σμών εις το Νέον Πρόγραμμα Στεγάσεως παραπηγματούχων οικογενειών Αθηνών - Πειραιώς και Θεσ/νίκης 1963 - 66". 3)Τας υπ’ αριθ. Δ5/21090/1578/63, Δ5/28212/ 1901/63 και Δ5/32252/2109/63 αποφάσεις ημών δι’ ων παρετάθη η προθεσμία υποβολής των δικαιολογητικών παρά των παραπηγματούχων των υπαχθέντων εις το ως άνω πρόγραμμα Συν/σμών μέχρι 15.11.63 και 4)το γεγονός ότι οι εις το αυτό ως άνω πρόγραμμα ενταχθέντες παραπηγματούχοι συνήντησαν δυσχερείας δια την έγκαιρον έκδοσιν των προς υποβολήν δικαιοληγητικών και δη εκ μέρους των υποθηκοφυλακείων εντός της ως άνω ταχθείσης προθεσμίας, αποφασίζομεν: 1.Παρατείνομεν δια τους εν τω ιστορικώ της παρούσης αναφερομένους λόγους μέχρι της 30.11.63 την προθεσμίαν υποβολής δικαιολογητικών υπό των παραπηγματούχων των υπαχθέντων δια της υπ’ αριθ. Δ5/οικ. 12392/786/63 αποφάσεως ημών εις το Νέον Πρόγραμμα Στεγάσεως 1963-66 Συν/σμών οίτινες κατά περιοχήν είναι οι κάτωθι: Α' Περιοχή Αθηνών: α)Δουργουτίου  β)Κουντουριώτου (Αμπελοκήπων) γ)Ψυχιατρείου Καλλιθέας δ)Χαλανδρίου  ε)Ιλισσού  Β' Περιοχή Πειραιώς: α)Δραπετσώνας (υπόλοιπα) β)Αγίου Διονυσίου γ)Αγίου Ιωάννου Χρυσοστόμου (περιοχή μη διαχωρισμένη εις οικόπεδα, περιλαμβάνουσα απογραφέντας κατά το έτος 1959 παραπηγματούχους). δ)Δ' και Ε' Συγκροτημάτων Νικαίας (παρά το τέως Γεν. Κρατ. Νοσοκομείον). ε)Καλλιπόλεως και Χατζηκυριακείου.  ς)Διασπάρτων οδών. ζ)Λόϋδ - Τζωρτζ. η)Υπόλοιποι πλεονάζοντες δικαιούχοι προγρ/τος 1960-1961.  Περιοχή Θεσ/νίκης: α)Ελευθερίων β)Σταυρουπόλεως (υπόλοιπα) γ)Διασπάρτων. 2.Άπαντες οι ενδιαφερόμενοι δέον όπως μεριμνήσωσι δια την εντός της ανωτέρω τασσομένης προθεσμίας υποβολήν των νομίμων δικαιολογητικών των καθ’ όσον άλλως απόλλυσι το προς στεγαστικήν αυτών αποκατάστασιν δικαίωμα. Η παρούσα δημοσιευθήτω δια της εφημερίδος της Κυβερνήσεως. 